
Bosna i  Hercegovina

FEDERACIJA BOSNE I HERCEGOVINE

POSAVSKI   KANTON

KANTONALNI  SUD  U  ODŽAKU         

Broj: 25 0 K 063191 26 Kž 6

Odžak, 25.05.2026. godine
U IME FEDERACIJE BOSNE I HERCEGOVINE 
 
Kantonalni sud  u Odžaku, u vijeću sastavljenom od suca J.R, kao predsjednika vijeća, te sudaca V.M i Dž.P, kao članova vijeća, uz sudjelovanje zapisničara I.K, u kaznenom predmetu protiv optuženog M.D., zastupanog po branitelju Ch.O, odvjetniku iz O, zbog kaznenog djela Nasilje u obitelji iz članka 222. stavak 2. a u vezi stavkom 1. Kaznenog zakona Federacije BiH, u stjecaju sa kaznenim djelom Nasilničko ponašanje iz članka 362. stavak 1. Kaznenog zakona Federacije Bosne i Hercegovine, a sve u vezi sa člankom 54. istog Zakona, a po optužnici Kantonalnog tužiteljstva Posavskog kantona Orašje, broj T02 0 KT 0009458 25 od 13.05.2025. godine, odlučujući o žalbi branitelja optuženog i žalbi Kantonalnog tužiteljstva Posavskog kantona Orašje izjavljenima protiv presude Općinskog suda u Orašju broj: 25 0 K 063191 25 K, od 05.01.2026. godine, na sjednici vijeća održanoj dana 25.05.2026. godine,  donio je slijedeću: 
P R E S U D U 

            Žalba branitelja optuženog se odbija, a pobijana presuda potvrđuje u odluci o krivnji za djelo Nasilničko ponašanje iz čl. 362. st. 1. KZ F BIH.


Žalba Kantonalnog tužiteljstva se uvažava i pobijana presuda ukida u odluci o kaznenopravnoj sankciji i predmet vraća prvostepenom sudu na ponovno suđenje.




     O b r a z l o ž e n j e
            Pobijanom  presudom  Općinskog suda u Orašju, OPTUŽENI M.D., zv. ... , sin ..., JMB: ... , sa prebivalištem u  ... , oslobođen je od optužbe da je počinio kazneno djelo Nasilje u porodici iz članka 222. stavak 2. u vezi sa stavkom 1. Kaznenog zakona Federacije BiH, a oglašen je krivim zbog kaznenog djela Nasilničko ponašanje iz članka 362. stavak 1. Kaznenog Zakona Federacije Bosne i Hercegovine, pa ga je sud za počinjeno kazneno djelo Nasilničko ponašanje iz članka 362. stavak 1. Kaznenog zakona Federacije  Bosne i Hercegovine, primjenom navedenih zakonskih odredbi a na temelju članka 7., članka 42., članka 43. i članka 49. Kaznenog zakona  Federacije Bosne i Hercegovine, osudio na kaznu zatvora u trajanju od 10 (deset) mjeseci.


Na temelju članka 57. stavak 1. Kaznenog zakona Federacije Bosne i Hercegovine optuženom M.D. se u kaznu zatvora uračunava vrijeme za koje je lišen slobode i koje je proveo u pritvoru, i to vrijeme od 19.03.2025. godine od 23,30 sati, kao vrijeme za koje je optuženi lišen slobode i nalazi se u pritvoru počevši od 21.03.2025. godine pa do 05.01.2026. godine. 

Na temelju članka 74. Kaznenog zakona Federacije Bosne i Hercegovine, Sud optuženom M.D. izriče mjeru sigurnosti obveznog psihijatrijskog liječenja u vidu ambulantnog liječenja i koja će trajati dok ne prestanu razlozi zbog kojih je izrečena, ali najdulje do isteka izdržavanja kazne zatvora. 

Na temelju članka 78 stavak 1. Kaznenog zakona Federacije Bosne i Hercegovine, optuženome M.D. se izriče mjera sigurnosti oduzimanja predmeta izvršenja kaznenog djela, pa se od istog oduzima mesarska satara sa drvenom drškom ukupne dužine 32 cm i oštrice dužine 15 cm i kuhinjski nož ukupne dužine 30 cm i oštrice dužine 15 cm i isti će se predmeti sukladno članku 194 stavak 3. Zakona o kaznenom postupku Federacije Bosne i Hercegovine, uništiti.

Na temelju članka 88. stavak 1. Zakona o kaznenom postupku Federacije Bosne i Hercegovine optuženom M.D. vraćaju se tenisice bijele boje sa natpisom Beverly Hills Polo Club, broj 38.

Na temelju članka 199. stavak 2. točka „a“ i „g“ i članka 202. stavak 4 Zakona o kaznenom postupku Federacije Bosne i Hercegovine optuženi se oslobađa od plaćanja troškova kaznenog postupka.
        Protiv navedene presude, žalbu je izjavio branitelj optuženog Ch.O, odvjetnik O zbog povrede krivičnog zakona, bitne povrede odredbi kaznenog postupka i odluke o kazni. Predlaže da se razmotre navodi iz žalbe, preispita presuda u dijelu u kojem se ista pobija žalbom, te da se ista ukine i predmet vrati prvostupanjskom sudu na ponovnu odluku.

Protiv navedene presude, žalbu je izjavilo i Kantonalno tužiteljstvo Posavskog kantona Orašje zbog odluke o krivičnopravnoj sankciji, s prijedlogom da se ista uvaži, prvostupanjska presuda preinači u odluci o kazni na način da raniju osudu optuženog u trajanju od 11 mjeseci uzme kao utvrđenu i da se za predmetno krivično djelo optuženom utvrdi kazna zatvora u dužem trajanju od 10 mjeseci, te da se potom izrekne jedinstvena kazna prema odredbama o sticaju ili da se prvostepena presuda u odluci o kazni ukine i predmet vrati prvostupanjskom sudu na ponovno odlučivanje.
           Branitelj optuženog je uložio odgovor na žalbu KTPK Orašje u kojoj navodi da da su svi navodi iz žalbe tužiteljstva neosnovani, te predlaže da se ista odbije kao neosnovana. 
Nakon što je ispitao pobijanu presudu u granicama žalbenih  razloga,  a  po službenoj dužnosti da li je na štetu optuženoga povrijeđen Kazneni zakon,  u smislu članka 321. ZKP-a F BiH („Službene novine F BiH broj: 35/03, 37/03, 56/03, 78/04, 28/05, 55/06, 27/07, 53/07, 9/09, 12/10 i 8/13, 59/14), ovaj sud je odlučio kao u izreci presude  iz slijedećih razloga:

Žalba branioca optuženog je neutemeljena.


U žalbi branilac optuženog ističe da se u konkretnom slučaju radi o kaznenom djelu Oštećenje tuđe stvari, s obzirom da je dokazano da je optuženi otišao kod oštećenog s namjerom da mu načini štetu na imovini, što je i učinio, te je njegova namjera bila oštećenje stvari oštećenog, a nikako zlostavljanje samog oštećenog, nasilje prema njemu lično, kao niti ugrožavanje mira oštećenog. Optuženi se usmjerio na stvari oštećenoga, te ga uopće nije interesovao optuženi kao osoba, te se u radnjama optuženog ne nalaze elementi kaznenog djela Nasilničkog ponašanja iz čl. 362. st. 1. KZ F BIH, već su sadržani elementi kaznenog djela Oštećenja tuđe stvari iz čl. 293. st. 1. KZ F BIH, te s obzirom na propisanu kaznu iz tog člana, izrečena kazna optuženom je nezakonita, jer je izašla preko maksimuma propisanog zakonom za ovo kazneno djelo.

Članom 362. st. 1. KZ F BIH je određeno da tko grubim vrijeđanjem ili zlostavljanjem drugog, nasiljem prema drugom, izazivanjem tuče ili naročito drskim ili bezobzirnim ponašanjem, ugrožava građanski mir, kazniti će se kaznom zatvora od 3 (tri) mjeseca do 3 (tri) godine.

Članom 293. st. 1. KZ F BIH je određeno da tko ošteti, uništi ili učini neupotrebljivom tuđu stvar, kazniti će se novčanom kaznom ili kaznom zatvora do 6 (šest) mjeseci.

Svjedok T.D. čiji iskaz je prvostepeni sud u potpunosti prihvatio, je izjavio da je navečer 19.03.2025. godine oko 11, pola 12 sati optuženi došao u njegovo dvorište i počeo udarati po ulaznim vratima,a nakon čega se on popeo na gornji sprat kuće i zaključao. Optuženi je prošao na drugu stranu kuće i polupao dva izloga, te ušao u kuću noseći nož i sataru. Kada je ušao u kuću polupao je televizore, ormare, slike, kuhinju, posuđe, kupatilski ormar, te mu načinio štetu u iznosu od 25.000,00 KM, a on je na ime popravka stvari platio iznos 7.500,00 KM, a da nije sve stvari ni popravio. Optuženi ga je zvao da siđe dolje, psovao mu kosti mrtve majke, bogove, Isusa, te da vjeruje da bi ga optuženi fizički napao da je imao vremena i da ga je susreo. Osjetio je strah od optuženog, koji i sada osjeća, a i osjećati će ga kada optuženi bude pušten na slobodu.

Psovanje i lupanje po ulaznim vratima kuće oštećenoga u noćnim satima, te razbijanje izloga i nasilnim ulaskom u kuću sa satarom i kuhinjskim nožem, koji su podobni za nanošenje tjelesnih povreda i oduzimanje života, te uništenjem stvari koje su se nalazile u prizemlju kuće, izazvalo je strah i uznemirenost oštećenoga i takvim svojim postupanjem optuženi je ispoljio naročito drsko i bezobzirno ponašanje prema oštećenom, te ugrozio njegov građanski mir, te je prvostepeni sud pravilno odlučio kada je utvrdio da je optuženi počinio krivično djelo Nasilničko ponašanje iz čl. 362. st. 1. KZ F BIH.

Žalba Kantonalnog tužiteljstva je utemeljena.


Navodi Kantonalnog tužiteljstva u žalbi da je prvostepeni sud pogriješio, jer prilikom donošenja prvostepene presude nije uzeo u obzir da je optuženi osuđen presudom Općinskog suda u Orašju broj 25 0 K 058680 25 K 2 od 22.04.2025. godine, zbog krivičnih djela Ugrožavanje javnog saobraćaja zbog omamljenosti i Spriječavanje službene osobe u vršenju službene radnje, na jedinstvenu kaznu zatvora u trajanju od 11 mjeseci. Prvostepeni sud je propustio da primijeni čl. 56. st. 1. KZ F BIH i optuženom odmjeri kaznu kao osuđenoj osobi uzimajući kao utvrđenu kaznu zatvora od 11 mjeseci, a za krivično djelo koje je predmet ovog postupka utvrditi kaznu, a potom izreći jedinstvenu kaznu za oba krivična djela primjenom pravila o sticaju iz čl. 54. KZ F BIH, su osnovani.

Članom 56. st. 1 KZ F BIH je određeno da ako se osuđenoj osobi sudi za krivično djelo učinjeno prije nego što je započela izdržavanje kazne po ranijoj osudi ili za krivično djelo učinjeno za vrijeme izdržavanja kazne zatvora, kazne dugotrajnog zatvora ili kazne maloljetničkog zatvora, sud će izreći jedinstvenu kaznu za sva krivična djela primjenom odredaba čl. 53. ovo Zakona, uzimajući ranije izrečenu kaznu kao već utvrđenu.

Ovaj sud je utvrdio da je optuženom presudom Općinskog suda u Orašju broj 25 0 K 058680 25 K 2 od 22.04.2025. godine, izrečena jedinstvena kazna zatvora u trajanju od 11 mjeseci i da je prvostepeni sud u ovom postupku izrekao optuženom kaznu zatvora od 10 mjeseci, ali da nije izrekao jedinstvenu odluku za kaznu iz spisa 25 0 K 058680 25 K 2 od 22.04.2025. godine i za odluku u ovoj pravnoj stvari, tj. nije postupio po čl. 56. st. 1. KZ F BIH, po kojem je bio dužan da postupi. 
 
U žalbi tužiteljstva ističe se da je nepravilan zaključak prvostepenog suda da se posljednja osuda optuženog ne može uzeti u obzir iz razloga jer je ista donesena nakon datuma počinjenja predmetnog krivičnog djela za koje se sudi optuženiku, te da je prvostepeni sud kao otežavajuću okolnost trebao cijeniti navedenu posljednju osudu optuženog, kao i da je uzimanjem u obzir posljednje osude kao otežavajuće okolnosti, optuženom trebalo izreći kaznu zatvora u dužem trajanju od 10 mjeseci. S tim u vezi ukazuje se da kazna od 10 mjeseci nije adekvatna niti srazmjerna ličnosti optuženog, niti težini počinjenog krivičnog djela, jer je sud kao otežavajuću okolnost utvrdio da je optuženi, nakon dva mjeseca po izdržavanju kazne zatvora u KPZ Zenica, ponovno počinio krivična djela.

Prema podacima spisa optuženi je krivično djelo u ovoj pravnoj stvari počinio 15.04.2025. godine, a kazna u predmetu broj 25 0 K 058680 25 K 2 mu je izrečena 22.04.2025. godine, te je presuda u kojoj mu je izrečena ova kazna, postala pravosnažna 19.09.2025. godine, te je optuženi počeo sa izdržavanjem kazne zatvora 05.01.2026. godine. Prema stavu ovoga suda, prvostepeni sud je kao otežavajuću okolnost trebao cijeniti navedenu posljednju osudu optuženog, a kako se to ističe u žalbi tužiteljstva.


Slijedom naprijed navedenog, sud je odlučio kao u izreci presude, u smislu čl. 325. ZKP F BIH.

U ponovnom postupku, prvostepeni sud će pravilnom primjenom čl. 49. KZ F BIH, te  uzimajući u obzir sve olakšavajuće i otežavajuće okolnosti na strani optuženog, optuženom utvrditi kaznu, te će uzimajući u obzir kaznu iz spisa broj 25 0 K 058680 25 K 2, izreći optuženom jedinstvenu kaznu zatvora, pri čemu će zatvorsku kaznu u trajanju od 11 mjeseci iz spisa broj 25 0 K 058680 25 K 2, uzeti kao utvrđenu. 

Zapisničar       


                                 PREDSJEDNIKVIJEĆA                 I.K
                                                                                        J.R
                



 


           
